stanford-oval/wikipedia huggingface dataset:
Pavane

Pavane (myös pavan, pauan, pauane, paduan, paduane) on hidas, arvokas, tasajakoinen kulkuetanssi, joka oli suosittu renessanssin Euroopassa 1500–1600-luvuilla niin hoveissa kuin kansan keskuudessa. Tanssin alkuperä on luultavimmin italialainen. Sen parina oli lähes poikkeuksetta kolmijakoinen galliarde, tai se saattoi aloittaa julkiset tilaisuudet sisääntulomusiikkina. Musiikki noudatti tavallisimmin kaavaa ABC, jossa jokainen jakso kerrattiin.
Pforzheimilainen Johann von Münster vertailee tanssiparia pavane-galliard kronikassa vuodelta 1594: tanssi alkoi parinhaulla, jossa mies kumartaen, hattua nostaen ja kädelle suudellen pyysi naista tanssiin. Hitaan pavanen aikana tunnelma oli pidättäytynyt ja vakava, ja tällöin keskusteluun oli hyvä mahdollisuus. Tanssin toisessa osassa, nopeassa galliardissa, käyttäydyttiin vapaammin, tanssiote saattoi olla läheisempi ja tunnelma riehakkaampi.
Myöhemmin, erityisesti barokkiaikana pavane oli silloin tällöin myös niin sanotun tanssisarjan osa. Jo renessanssiajan Englannissa sävellettiin myös puhtaaksi instrumentaalimusiikiksi tarkoitettuja pavaneja, joista tuli laulujen rinnalla suosittu keino ilmaista Elisabetin aikakauden muotitunnetta melankoliaa. Esimerkiksi John Dowlandin kuuluisa Lachrimae-sarja sisältää seitsemän pavane-fantasiaa, jotka ovat säilyttäneet ABC-rakenteen mutta eivät enää ole tanssittavissa.
Nimeä pavane käytetään satunnaisesti myös myöhemmässä musiikissa kuvaamaan hidasta vanhantyylistä kappaletta (muun muassa Gabriel Faurén Pavane ja Maurice Ravelin Pavane pour une infante défunte).
Aiheesta muualla

Kuvia tai muita tiedostoja aiheesta Pavane Wikimedia Commonsissa
Sale el Sol

| Sale el Sol Shakira |
| --- | --- | --- |

Studioalbumin tiedot
 Äänitetty : 2008–2010
 Julkaistu: 15. lokakuuta 2010
 Tuottaja(t): Shakira, Josh Abraham, Lukas Burton, Edward Bello, Gustavo Cerati, John Hill, Lester Mendez, Albert Menéndez, Luis Fernando Ochoa, Oligee, René Pérez
 Tyylilaji: Pop, Latino, Rock
 Levy-yhtiö: Epic Records, Sony Music Latin
Shakiran muut julkaisut
| She Wolf 2009 | Sale el Sol 2010 | Live from Paris 2011 |
Singlet albumilta Sale el Sol
 ”Waka Waka (This Time for Africa)” Julkaistu: 7. toukokuuta 2010  ”Loca” Julkaistu: 10. syyskuuta 2010  ”Sale el Sol” Julkaistu: 4. tammikuuta 2011  ”Rabiosa” Julkaistu: 8. huhtikuuta 2011  ”Antes de las Seis” Julkaistu: 21. lokakuuta 2011  ”Addicted to You” Julkaistu: 13. maaliskuuta 2012
Sale el Sol (suom. auringonnousu, englanninkieliseltä nimeltään The Sun Comes Out) on Shakiran yhdeksäs studioalbumi. Se julkaistiin 19. lokakuuta 2010.
Tausta

Shakira äänitti vuosina 2008–2010 yli 60 kappaletta materiaaliksi kahdelle vuoden välein julkaistavalle albumilleen. Vuonna 2009 levy-yhtiö julkaisi niistä ensimmäisen, She Wolf-albumin, jolla Shakira kokeili elektronista musiikkia. Albumi menestyi nykypäivän mittapuussaselvennä hyvin.[lähde? ]
Sale el Sol palasi jälleen Shakiralle tuttuihin musiikkisuuntauksiin. Kappaleet lauletaan pääosin espanjaksi, mutta joukossa on myös neljä englanninkielistä laulua.
Levyn musiikkityylit

Levyn musiikilliset suuntaukset voi jaotella kolmeen ryhmään:kenen mukaan?
Levyn musiikkityylit > Latino- ja tanssimusiikki

Latinomusiikkikappaleet sisältävät Shakiralle tunnuksenomaisia aurinkoisia, rytmikkäitä ja tanssittavia kappaleita. Uutta näkökulmaa tuovat karibialaiset merengue-rytmit kappaleissa ”Loca” (englanniksi Dizzee Rascalin kanssa, espanjaksi El Catan), ”Rabiosa” (englanniksi Pitbullin kanssa, espanjaksi El Catan) sekä ”Addicted to You”. Viidakkomaisessa ”Gorditassa” Shakira laulaa duettona Calle 13:n kanssa.
”Waka Waka” oli jalkapallon MM-kisojen 2010 tunnuskappale, josta on levyllä mukana hieman rokkaavampi ja elektronisempi K-Mix sekä englanniksi että espanjaksi.
Levyn musiikkityylit > Balladit

Albumilla on monia balladeja, kuten itäaasialaisvaikutteinen ”Antes de la Seis”, haikea
ja pianovetoinen ”Lo Que Mas” ja versio The XX -yhtyeen hitistä ”Islands”, ensimmäinen koskaan Shakiran albumilla julkaistu cover-kappale. ”Mariposas” on rakkautta huokuva rockpop-kappale.
Levyn musiikkityylit > Rock

Albumin nimikappale ”Sale el Sol” muistuttaa levyjen Pies Descalzos ja Donde Estan los Ladrones pop-rock-kappaleita ja sisältää lohduttavan sanoman: ”aurinko nousee myrskyn jälkeen”. Shakira omisti kappaleen koomassa makaavalle ystävälleen, Gustavo Ceratille. ”Devocion” on emotionaalista stadion-rockia, jossa Gustavo Cerati soittaa kitarasoolot ja John Hillin luo elektronisia mausteita.
”Tu Boca” on revittelevää rockia.
Menestys

The Sun Comes Out sai monet arvostelijat lukemaan sen vuoden parhaimpiin albumeihin. Albumia myytiin yli miljoona kappaletta kuudessa viikossa, mikä on nykyaikana paljon etenkin espanjankieliselle albumille. Listaykkösen paikan se saavutti muun muassa Belgiassa, Ranskassa, Kreikassa, Italiassa, Meksikossa, Portugalissa, Espanjassa, Sveitsissä ja USA:n latinoalbumilistalla.[lähde? ]
Singlejulkaisut

Albumilta julkaistiin 1. syyskuuta 2010 single Loca, johon Shakira on sämplännyt El Catan kappaletta ”Loca Con Su Tiguere”. Se soi usein myös suomalaisilla radiokanavilla.
Kappaleen musiikkivideo kuvattiin elokuussa 2010 Espanjan Barcelonassa.
Toinen singlejulkaisu on albumin nimikkokappale ”Sale el Sol”, joka oli ensimmäinen poprock-single Shakiralta sitten vuoden 2005. Kuohuviinimerkki Freixenet kustansi kappaleen musiikkivideon ja dokumentin Shakiran hyväntekeväisyystyöstä. Video julkaistiin joulukuussa 2010 ja osaa siitä käytettiin Freixenetin perinteisessä joulumainoksessa.
Maailmankiertue

Albumin julkistamiskiertue The Sun Comes Out World Tour alkoi syyskuussa 2010 Pohjois-Amerikasta ja siirtyi sitten Eurooppaan, jossa se viipyi joulukuun loppuun asti. Helmikuusta toukokuuhun 2011 kestänyt Shakiran maailmankiertue oli osa hänen Latinalaisessa Amerikassa järjestämäänsä kiertävää The Pop Festivalia.
Kappaleet

Shakira on itse säveltänyt, sanoittanut ja tuottanut kaikki kappaleet. 
Alla muut kappaleiden tekoon osallistuneet.
|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 1. | Sale El Sol | Luis Ochoa | Ochoa | 3.21 |  |  |  |  |  |
| 2. | Loca (Spanish Version) (featuring El Cata)  | Edward Bello, Pitbull | El Cata, Pitbull | 3.05 |  |  |  |  |  |
| 3. | Antes de la Seis | Lester Mendez | Lester Mendez | 2.56 |  |  |  |  |  |
| 4. | Gordita (featuring Residente of Calle 13)  | Réne Pérez | Calle 13 | 3.26 |  |  |  |  |  |
| 5. | Addicted to You | Bello, John Hill, Ochoa | El Cata, John Hill, Luis Ochoa | 2.28 |  |  |  |  |  |
| 6. | Lo Que Más | Albert Menéndez | Lester Mendez,  Albert Menéndez | 2.29 |  |  |  |  |  |
| 7. | Mariposas | Menéndez | Albert Menéndez | 3.47 |  |  |  |  |  |
| 8. | Rabiosa (Spanish Version) (featuring El Cata)  | Bello, Pérez | El Cata, Pitbull, Jim Jonsin | 2.52 |  |  |  |  |  |
| 9. | Devoción | Sam Endicott, Gustavo Cerati, Jorge Drexler, Hill | John Hill | 3.31 |  |  |  |  |  |
| 10. | Islands (Original Song by The xx)  | Romy Madley Croft, Oliver Sim, Jamie Smith | Lukas Burton | 2.45 |  |  |  |  |  |
| 11. | Tu Boca | Tim Mitchell, Cerati, Menéndez, Drexler | John Hill | 3.27 |  |  |  |  |  |
| 12. | Waka Waka (Esto es África) (K-Mix)  | Drexler, Hill, Emile Kojidie, Jean Paul Ze Belle, Eugene Victor Dooh Belly | John Hill | 3.07 |  |  |  |  |  |
| 13. | Loca (English Version) (featuring Dizzee Rascal)  | Bello, Dylan Mills, Pérez | El Cata, Pitbull | 3.13 |  |  |  |  |  |
| 14. | Rabiosa (English Version) (featuring Pitbull)  | Bello, Pérez | El Cata, Pitbull, Jim Jonsin | 2.52 |  |  |  |  |  |
| 15. | Waka Waka (This Time for Africa) (K-Mix)  | Hill, Kojidie, Paul, Victor | John Hill | 3.07 |  |  |  |  |  |
|  |  |  |  | 46.04 |  |  |  |  |  |
Petra Packalén

Petra Packalén (s. 29. joulukuuta 1983 Seinäjoki) on suomalainen poliitikko ja toimittaja.
Tampereella asuva Packalén on työskennellyt muun muassa postityöntekijänä. Vuodet 2007–2008 hän toimi Kommunistisen nuorisoliiton puheenjohtajana. Packalén valittiin Suomen Kommunistisen Puolueen pääsihteeriksi kesäkuussa 2016, ja toukokuussa 2018 hän aloitti Tiedonantajan päätoimittajana.
Europarlamenttivaaleissa 2024 Packalén sai 226 ääntä koko maassa eikä tullut valituksi.
Petra Noponen

Petra Noponen (s. 9. elokuuta 1996) on suomalainen koripalloilija. Hän on voittanut Viron mestaruuden sekä saavuttanut Suomessa SM-hopeaa ja -pronssia.
Noponen on espoolaisseura Tapiolan Hongan kasvatti. Hän pelasi ensimmäiset ottelunsa naisten Korisliigassa, silloisessa SM-sarjassa, kausina 2012–2013 ja 2013–2014 Hongan joukkueessa mutta kuului pääasiassa Honka Akatemian ja Puhuttarien kokoonpanoihin I-divisioonassa sekä Hongan ja järvenpääläisen KuuBan joukkueisiin tyttöjen SM-sarjassa. Hän pelasi kolmena kautena Virossa Tallinna Ülikoolin joukkueessa ja voitti viimeisellä kaudellaan 2017–2018 Viron mestaruuden. Kaudella 2018–2019 hän pelasi lappeenrantalaisseura Catzissa ja saavutti SM-hopeaa. Catzissa hän pelasi kauden aikana 27 runkosarjaottelua 34 minuutin ottelukohtaisella peliajalla ja 11 pudotuspeliä 31 minuutin peliajalla. Kaudet 2019–2021 hän edusti Forssan Alkua ja pelasi 51 runkosarjaottelua sekä kuusi pudotuspeliä noin 24 minuutin peliajalla. Jälkimmäisellä kaudella hän saavutti SM-pronssia. Kaudella 2021–2022 hän edustaa kotkalaisseura Peli-Karhuja.
Noponen on pelannut Suomen 16-vuotiaiden maajoukkueessa 26 ottelua ja Suomen haastajamaajoukkueessa kuusi ottelua.
Panay (1886)

| Panay |
| --- | --- |

Aluksen vaiheet
Rakentaja:  Hongkong
Palveluskäyttöön:  1886
Tekniset tiedot
Uppouma:  145 t
Pituus:  27,98 m
Leveys:  5,39 m
Syväys:  1,78 m
Koneteho:  150 ihp
Nopeus:  8 solmua
Miehistöä:  35
Aseistus
Aseistus:  1 × BL 87 mm/27 -tykki 1 × BL 70 mm/16 -tykki 2 × konekivääriä
Panay oli Espanjan laivaston vuonna 1886 valmistunut rautarunkoinen Manileno-luokan tykkivene.
Valmistus

Alus tilattiin Hongkongista, missä se valmistui vuonna 1886.
Palvelus

Espanjan-Yhdysvaltain sodassa alus valvoi Panayn aluetta. Sodan jälkeen alus myytiin 3. kesäkuuta 1899 Yhdysvalloille.
Alus liitettiin Yhdysvaltain laivastoon. Alus myytiin 15. huhtikuuta 1920 romutettavaksi.
Piece by Piece (Kelly Clarksonin albumi)

| Piece by Piece Kelly Clarkson |
| --- | --- | --- |

Studioalbumin tiedot
 Äänitetty : 2013-14
 Julkaistu: 27. helmikuuta 2015
 Tuottaja(t): Chris DeStefano, Jason Halbert, Greg Kurstin, Eric Olson, Jesse Shatkin
 Kesto: 50.31
 Levy-yhtiö: RCA, 19 Recordings
Kelly Clarksonin muut julkaisut
| Wrapped in Red 2013 | Piece by Piece 2015 | Meaning of Life 2017 |
Singlet albumilta Piece by Piece
 ”Heartbeat Song” Julkaistu: 12. tammikuuta 2015  ”Invincible” Julkaistu: 18. toukokuuta 2015  ”Piece by Piece” Julkaistu: 9. marraskuuta 2015
Piece by Piece on yhdysvaltalaisen laulajan, Kelly Clarksonin seitsemäs studioalbumi. Albumi julkaistiin 27. helmikuuta 2015.
Kappaleet

Heartbeat Song – 3.18
Invincible – 3.58
Someone – 3.39
Take You High – 4.20
Piece by Piece – 4.17
Run Run Run – 4.32 (feat. John Legend)
I Had Dream – 3.58
Let Your Tears Fall – 3.55
Tightrope – 3.32
War Paint – 3.44
Dance with Me – 4.20
Nostalgic – 3.37
Good Goes the Bye – 3.21
Pekka Halonen (täsmennyssivu)

Pekka Halonen -nimisiä tunnettuja henkilöitä:
Pekka Halonen (1865–1933), taiteilija
Pekka Halonen (s. 1962), biologi ja kirjailija
Pekka Halonen (1927–2001), virustutkija ja professori
Pekka Pellervo Halonen (1912–1967), rakennusmestari, yrittäjä ja yritysjohtaja, teollisuusneuvos.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pekka Halonen”, voi hakea sivunnimihaulla, laajalla sivunnimihaulla tai tekstihaulla.
Piece of Me

| Piece of Me Britney Spears |
| --- | --- | --- |

Singlen tiedot
 Äänitetty : 2007
 Julkaistu: 12. tammikuuta 2008
 Tuottaja(t): Bloodshy & Avant
 Tyylilaji: electropop
 Kesto: 03.32
 Levy-yhtiö: Jive
Britney Spearsin muut singlet
| Gimme More 2007 | Piece of Me 2008 | Break the Ice 2008 |
"Piece Of Me" on yhdysvaltalaisen poplaulaja Britney Spearsin toinen single hänen albumiltaan Blackout, ja se julkaistiin 12. tammikuuta 2008.
Kappaleen musiikkivideo voitti vuoden 2008 MTV Video Music Awards -palkintogaalassa parhaan musiikkivideon (”Video of the Year”) ja kaksi muuta palkintoa.
Listasijoitukset

| Lista (2007) | Sijoitus |
| --- | --- |
Australia ARIA Top 40 Digital Track Chart: 4
Brazilian Hot 100: 33
Bulgarian Top 40 Chart: 10
Canadian Hot 100: 5
Danish Top 40 Singles Charts: 8
European Billboard Hot 100 Singles: 6
Finnish Singles Chart: 10
Italian Singles Chart: 6
Irish Singles Chart: 1
Japanese Oricon Weekly Singles Chart: 54
New Zealand Singles Chart: 5
Swedish Singles Top 60 Chart: 9
Swiss Singles Chart: 21
UK Singles Chart: 2
U.S. Billboard Hot 100: 18
U.S. Billboard Pop 100: 18
U.S. Billboard Hot Dance Club Play: 16
United World Chart: 6
Petter Lybeck

Petter Lybeck myös Lybäck, (20. marraskuuta 1841 Kruunupyy – 22. maaliskuuta 1900 Kruunupyy) oli suomalainen urkujenrakentaja ja urkuri.
Ratkaisevaa Lybeckin uralle oli uusien urkujen hankinta Kruunupyyn seurakuntaan 1862. Hän auttoi urkujen pystytyksessä ja soitti niillä ensimmäisenä. Urkurintointa Lybeck hoiti Kruunupyyssä vuoteen 1883. Lybeck oli valtion apurahalla urkujenrakennusopissa 1878-79 ruotsalaisella P.L. Åkermanin urkutehtaalla ja valmisti lähes kymmenet urut vuosien 1872 ja 1897 välillä. Kirkkourkujen lisäksi Lybeck valmisti urkuharmooneja. Lybeck oli kiinnostunut myös puhallinmusiikista, ja 1885 hän perusti Kruunupyyn torvisoittokunnan.
Monissa julkaisuissa Lybeckin sukunimi on muodossa Lybäck, mutta hän itse kirjoitti nimensä e:llä. Suomenkielisissä naapurikunnissa hänet tunnettiin nimellä "Lipikan-Petteri".
Shugakuinin keisarillinen huvila

Keisarillisen huvilan puutarhaa keväällä
Huvilan alue vuoden 1982 ilmakuvassa
Shugakuinin keisarillinen huvila (jap. 修学院離宮, Shugakuin rikyū) on Japanin keisarin entinen huvila-alue Japanin vanhassa pääkaupungissa Kiotossa. Se sijaitsee Sakyōn suuralueella Shūgakuinin kaupunginosassa Kioton keskustan koillispuolella. Huvila jakautuu kolmeen toisistaan erilliseen puutarhaan, jotka on rakennettu porrastetusti Hieivuoren lounaisjuurelle. Puutarhoissa on pienimittakaavaisia huvilarakennuksia ja teehuoneita.
Keisarillisen huvilan perusti eläköitynyt keisari Go-Mizunoo 1600-luvun puolivälissä. Keskimmäinen puutarha, joka kuului pitkään Rinkyū-jin temppeliin, liitettiin siihen 1800-luvun lopulla. Shugakuin on Katsuran keisarillisen huvilan puutarhan ohella yksi Edo-kauden kuuluisimmista puutarhoista.
Historia

Heian-kaudella keisarillisen huvilan paikalla oli buddhalainen Shugaku-inin temppeli, Enryaku-jin sivutemppeli. Temppeli raunioitui, mutta alue jäi Enryaku-jin läänitykseksi.
Shugakuinin aluetta ei alun perin tunnettu erityisestä kauneudestaan. Vallasta luopunut keisari Go-Mizunoo ryhtyi jo vuonna 1641 etsimään pääkaupungin lähistöltä sopivaa aluetta huvilalleen. Keisari alkoi vuonna 1647 rakentaa huvilaa Nagataniin Shugakuinin länsipuolelle, mutta paikka ei tyydyttänyt häntä. Shugakuinin huvilansa sijaintipaikaksi Go-Mizunoo valitsi lopulta vuonna 1655. Samoihin aikoihin myös muut keisariperheen jäsenet rakennuttivat huviloitaan Kioton pohjoispuolelle.
Alun perin huvilaan kuuluivat vain alin ja ylin puutarha. Ensimmäisenä valmistui alin osa vuonna 1659. Seuraavaksi rakennettiin ylin osa, joka valmistui vaiheittain 1660-luvun alussa. Keskimmäisen osan Rakushiken-paviljonki oli alun pitäen osa prinsessa Terukon huvilaa. Kun Go-Mizunoo kuoli vuonna 1680, Teruko teki huvilastaan Rinkyū-jin buddhalaisen temppelin, jonka tarkoituksena oli rukoilla keisarin tuonpuoleisen elämän puolesta. Osa temppelialueesta luovutettiin keisarihuoneelle ja liitettiin Shugakuinin huvilaan vuonna 1885.
Puutarha ja rakennukset > Yleistä

Shugakuinin keisarillinen huvila koostuu kolmesta Hieivuorten lounaisrinteelle rakennetusta puutarhasta. Lähimmät vuorenhuiput ovat Ochayavuori ja Senkizanmyōjinvuori. Puutarha-alueet tunnetaan nimellä ochaya (御茶屋, ’teehuone’); vuorta ylöspäin noustessa ne ovat Shimo no ochaya (下の御茶屋, ’alempi puutarha’), Naka no ochaya (中の御茶屋, ’keskimmäinen puutarha’) ja Kami no ochaya (上の御茶屋, ’ylempi puutarha’). Alueet on liitetty toisiinsa kärryteillä, joita reunustavat männyt. Yhteensä huvilan laajuus on noin 55,5 hehtaaria. Ylin, tekojärven ympärille rakennettu kävelypuutarha on muita suurempi.
Puutarha ja rakennukset > Alin puutarha

Alin puutarha sijaitsee lähimpänä huvila-alueen sisäänkäyntiä. Puutarhaan on kaksi porttia: keisarille tarkoitettu, kukkasymbolein (hanabishi) koristeltu Miyukimon-portti ja tavalliselle kansalle tarkoitettu portti. Alin puutarha on suunniteltu kahden pienen lammen ympärille. Puutarhassa on sukiya-tyyliin rakennettu paanukattoinen Jugetsukan-paviljonki (寿月観), rekonstruktio vuodelta 1824. Paviljongissa on kolme huonetta: 15 tatamin laajuinen päähuone (ichinoma) ja kaksi pienempää huonetta. Päähuoneessa on Gankun ja Hara Zaichūn ovimaalauksia. Alun perin puutarhassa oli myös useita muita keisariperheen ja palvelijoiden asuinkäyttöön tarkoitettuja rakennuksia, mutta ne on sittemmin purettu.
Vesi virtaa ylimmän puutarhan lammesta alimpaan puutarhaan saakka. Pienen vesiputouksen jälkeen se muodostaa puron Jugetsukanin eteläpuolelle. Puutarhassa on erityyppisiä kivilyhtyjä ja kuivapuutarha kiviasetelmineen (karesansui). Alin puutarha on ylimmästä puutarhasta poiketen intiimi ja yksityiskohtaisesti suunniteltu, eikä sieltä ole nähtävillä viitteitä ylimmän alueen suurimittakaavaisesta, avoimesta maisemasta.
Puutarha ja rakennukset > Keskimmäinen puutarha

Keskimmäinen puutarha sai alkunsa prinsessa Terukon huvilana. Siitä tuli myöhemmin osa Rinkyū-jin nunnaluostaria, ja se sijaitsee nykyäänkin Rinkyū-jin temppelin yhteydessä. Puutarhaan johtaa Chūmon-portti. Siellä on kaksi rakennusta, Kyakuden-paviljonki (客殿) ja Rakushiken-paviljonki (楽只軒), jotka on rakennettu kurkiauran muotoon (gankō). Myös keskimmäiseen puutarhaan virtaa puro, joka muodostaa lammen Rakushikenin etupuolelle.
Kyakuden on elegantti rakennus, joka on siirretty paikalle vuonna 1682 keisariäiti Tōfukumon’inin eli Fujiwara Masakon palatsista. Paviljongissa on neljä huonetta, joissa on lukuisia hienostuneita detaljeja, kuten seinien alaosaa koristava kullan ja ultramariinin värinen vinoneliökuviointi. Ichinoma-huoneen poikkeuksellisen leveä, kiinteä hyllykkö tunnetaan nimellä Kasumidana (霞棚, ’usvahylly’), koska sen muotoilu muistuttaa leijuvaa usvaa. Paviljongin liukuovissa on muun muassa Sumiyoshi Gukein Gion-matsuria kuvaavia maalauksia.
Rakushiken on sen sijaan verrattain yksinkertainen rakennus, jota on käytetty myös Rinkyū-jin vastaanottotilana. Paviljongissa on kuusi huonetta. Ichinoma-huoneen seinällä on Kanō Tanshinin maalauksia, jotka esittävät Yoshinovuoren kirsikankukkia.
Puutarha ja rakennukset > Ylin puutarha

Ylimpään puutarhaan johtaa yksinkertainen Onarimon-portti. Ylin puutarha on kävelypuutarha, joka on suunniteltu Yokuryūchi-nimisen (浴竜池) tekolammen ympärille. Lampi on saatu aikaan rakentamalla Hieivuoren rinteelle noin 15 metriä korkea ja 200 metriä pitkä maavalli. Valli tunnetaan muotoon leikatusta kasvillisuudestaan, jota kutsutaan nimellä ōkarikomi (大刈込). Lammessa on kolme saarta, jäänteitä aiemmasta vuorenrinteestä. Pohjoisin saari on Mihoshima (三保島), keskimmäinen Nakashima (中島) ja eteläisin Banshōu (万松塢). Aiemmin lammella on liikuttu myös huvivenein, ja sen eri puolille onkin sijoitettu kolme venelaituria.
Ylin puutarha käyttää lainattuna maisemanaan (shakkei) ympäröiviä vuorijonoja suurimittakaavaisella tavalla. Maapadon rakentaminen ja veden ohjaaminen Otowajoesta vesiputouksen kautta puutarhan lampeen olivat suuritöisiä hankkeita, jotka vaativat runsaasti työvoimaa. Tästä huolimatta puutarha on saatu näyttämään luonnollisen näköiseltä.
Puutarhan korkeimmalla kohdalla lammen etelärannalla on Rin’untei-paviljonki (隣雲亭), Nakashima-saarella pieni Kyūsuitei-teehuone (窮邃亭). Rin’untei, jonka nimi merkitsee ’paviljonkia pilvien vieressä’, on uudelleenrakennettu vuonna 1824. Paviljongissa on kaksi huonetta sekä lavea ja avoin Senshidai-niminen (洗詩台) veranta, jolta on näkymä ympäröiville vuorille. Kyūsuitei on vuorostaan yksinkertaisen hienostunut, paanukattoinen rakennus, jolta voi tarkastella paviljonginomaista Chitosebashi-siltaa (千歳橋). Silta on Rin’untein tavoin valmistunut vuonna 1824. Lammen vastarannalla oli alun perin Shishisai-niminen (止々斎) rakennus, joka on kuitenkin kadonnut.
Ylimmän puutarhan Onarimon-portti
Ylintä puutarhaa syksyllä
Ylimmän puutarhan Dobashi-silta
Ōkarikomi-pengerryksiä
Ylimmän puutarhan Odaki-vesiputous
Kyūsuitei-teehuone
Chitosebashi-silta
Turismi

Shugakuinin keisarillista huvilaa hallinnoi Kunaichō eli Japanin keisarillinen virasto. Huvilalle on pääsy vain opastetun kierroksen yhteydessä. Pääsy kierrokselle on joko varattava etukäteen (postitse tai Internetin välityksellä) tai paikan päällä kierroksen pitopäivänä saapumisjärjestyksessä.
Huvilaa lähinnä sijaitseva rautatieasema on Eizan-rautateiden Shūgakuinin rautatieasema noin 20 minuutin kävelymatkan päässä huvilan sisäänkäynniltä.
Aiheesta muualla

Kuvia tai muita tiedostoja aiheesta Shugakuinin keisarillinen huvila Wikimedia Commonsissa
Shugakuinin keisarillinen huvila Kunaichō. (japaniksi) (englanniksi)
Alinta puutarhaa
Kyakuden-paviljongin sisätilaa
Petsie

| Petsie |
| --- | --- |
Verkkosivusto:  www.petsie.fi
Slogan:  Internetin pörröisin yhteisö
Tyyppi:  virtuaaliyhteisö
Rekisteröinti:  vaihtoehtoinen
Kielet:  suomi
Omistaja:  Ideawire Oy
Avattu:  2006
Nykyinen tila:  alasajo aloitettu kesäkuussa 2016
Petsie oli suomalainen lemmikkieläinten omistajille suunnattu IRC-Gallerian tapainen yhteisöpalvelu. Palvelu on käännetty myös ruotsiksi ja englanniksi. Palvelun alasajo aloitettiin kesäkuussa 2016.
Palvelu

Käyttäjät voivat lisätä palveluun kuvia ja videokuvaa omista lemmikeistään, pitää yksinkertaista blogia ja kommentoida toisten käyttäjien lemmikkejä sekä käyttää palvelun keskustelupalstaa. Palvelussa on lisäksi kadonneet & löytyneet -sivu, osto- ja myyntipalsta sekä palvelu, jonka kautta eri eläinten kasvattajat voivat ilmoittaa syntyneistä poikueista tai pentueista. Eläinaiheisten tapahtumien järjestäjillä on mahdollisuus ilmoittaa tapahtumista palvelun tapahtumakalenterissa. Uusimpana palveluna sivustolle lisättiin 5. maaliskuuta 2010 oma verkkokauppa.
Käyttäjät

Kuka tahansa yli 13-vuotias voi luoda profiilin palveluun. Oman profiilin luonnin jälkeen palveluun voi lisätä omia lemmikkejä. Suomenkielisen palvelun käyttäjistä 13–17-vuotiaita on 45,8 %, 18–25-vuotiaita 39,1 % ja yli 25-vuotiaita 15,1 %. Naisten osuus palvelussa on 87,4 % ja miesten 12,6 %. Käyttäjät ovat lisänneet palveluun yli 81 000 lemmikkiä, joista 34,3 % on koiria, 19,3 % kissoja ja 15,7 % jyrsijöitä. Jäljelle jäävä 30,7 % muodostuu muun muassa hevosista, lemmikkilinnuista, kaneista ja terraarioeläimistä.
Aiheesta muualla

Konsepti viedään ulkomaille. Petsie-sivustolla jo 10 000 lemmikkiä (31.7.2007) (digitoday.fi)
http://www.petsie.fi - Suomenkielinen Petsie
http://www.petsie.org - Englanninkielinen Petsie
Pitkä parlamentti

Pitkä parlamentti voi tarkoittaa seuraavia:
Pitkä parlamentti (engl. Long Parliament), Englannissa vuonna 1640 kokoontunut parlamentti, joka hajotettiin vasta vuonna 1660 ja jonka aikana Englannin sisällissota käytiin
Pitkä parlamentti, Suomessa vuoden 1939 vaaleissa valittu eduskunta, jonka toimikautta sodan vuoksi jatkettiin poikkeuslailla vuoteen 1945 saakka.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pitkä parlamentti”, voi hakea sivunnimihaulla, laajalla sivunnimihaulla tai tekstihaulla.